hu en hu hu hu hu en hu hu hu en en en hu hu en hu hu en hu hu hu sk hu hu hu hu hu hu hu hu hu hu hu hu hu hu hu hu en hu hu en hu en hu en hu en hu en en ca es es hu hu hu en hu hu hu hu hu hu hu hu hu hu hu hu hu hu hu hu en es es hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ru en hu hu en hu hu en en uk hu hu hu hu hu en hu hu en hu en hu hu hu hu hu hu hu
A futócipő helyes bekötése, gyakori hibák | Runformers.com
Elsőre feleslegesnek tűnhet egy olyan jelentéktelen témában írni, mint a cipőkötés, de a tapasztalat azt mutatja, hogy a nem megfelelően bekötött futócipő számos problémát okozhat viselőjének. Csúszkáló vagy kapaszkodni próbáló láb, megnyomódó vagy leeső körmök, a felsőrész nem megfelelő tartása miatt fennálló instabilitás, vagy ellenkező esetben az elszorított láb miatt bekövetkező zsibbadás, stb., mind-mind megkeseríthetik a futók életét.
Az alábbiakban a megfelelő cipőkötés  lényeges lépései kerülnek bemutatásra, majd a leggyakoribb hibákról esik szó, azok szemléltetése mellett. Amennyiben valamelyik tipikus probléma kapcsán magadra ismersz cipőviselési szokásaidat illetően, érdemes lehet korrigálnod azt, hogy a változtatások a jövőben mind a lábad, mind pedig a cipőd hasznára váljanak.
A cipőkötés funkciója a láb megfelelő helyzetben történő elmozdulásmentes rögzítése a cipőben. A fűzősorral rögzített cipőfelsőrész biztosítja, hogy a cipő a lábnak mintegy „meghosszabbításaként”, azzal együtt mozogva tudjon funkcionálni.
A cipőkötés során az alábbi tényezőkre érdemes figyelni:
A cipő felvétele előtt a fűzősort a szükséges mértékig lazítsuk meg, hogy kényelmesen belebújhassunk.
A felvételt követően lábunkat a lehető legjobban hátratolva „ültessük” be a cipő sarokrészébe.
A fűző megkötését megelőzően – amennyiben szükséges- igazítsuk meg a nyelvet, figyeljünk arra, hogy ne csússzon el se az egyik, se a másik oldalra a középső állásból, valamint arra is ügyeljünk, hogy a cipőorr irányában se maradjon begyűrve vagy visszacsúszva.
A cipő megkötését minden esetben az összes fűzősort érintve végezzük, lentről kezdve haladjunk sorról-sorra felfelé az utolsó fűzősorig.
A fűzőt a jóleső érzés határáig szorosan és egyenletesen húzzuk meg. Ez az egyik legproblémásabb pont. Nem megfelelő a kötés, ha könnyen alá tudjuk dugni az ujjunkat az egyes fűzősoroknak. Természetesen hasonlóan előnytelen a túl erősen, lábat elszorítva történő bekötés, de a tapasztalat azt mutatja, hogy az emberek több mint 50 %-a túlzottan lazán húzza meg a fűzőt, amely így nem képes a cipőt megfelelően rögzíteni a lábhoz. Az egyenletesség ugyanilyen fontos. Ha a legalsó fűzősor laza, akkor a lábujjaknál és a láb elülső részén fordulhat elő instabilitás, ha pedig a legfelső fűzősor nincs kellően meghúzva, akkor kijárhat a lábunk a cipőből, vagy előrecsúszhat benne.
Használjuk a plusz fűzőlyukat. Ez a legtöbb futócipőn a fűzősor legmagasabban elhelyezkedő sora mögött (a sarokrészhez közelebb) kissé alacsonyabb magasságban található. Legegyszerűbb alkalmazási módja esetén a fűzőt a legmagasabban lévő sornál kívülre vezetjük, majd nem keresztezzük a cipő fölött, – mint az összes többi sor esetében – hanem az ugyanazon oldali utolsó fűzőlyukon átbújtatva vezetjük vissza a nyelv fölé (elé), és a cipőfűzőt ebben a helyzetben rögzítjük.
A plusz fűzőlyukak a legfelsők mögött és valamivel lentebb találhatók.
A plusz fűzőlyuk használatának előnye, hogy nem a lábra merőlegesen lefelé fejt ki erőt, hanem előrefelé húzza a felsőrész hátulsó felét, így jobb tartást biztosít és csökkentheti a sarokrészből való kimozgást amellett, hogy kisebb eséllyel szorítjuk el a lábunkat a fűzővel.
Számos egyéb speciális módja van az utolsó fűzőlyuk használatának. Ezeknek – az általában valamilyen hurkot képző technikáknak – a célja a lehető legoptimálisabb rögzítés, legfőképp a sarok kimozgásának megakadályozása.
A fűző végső rögzítése mindig kellő körültekintéssel történjen: dupla masni, csomó, masni plusz csomó, stb. Alapvetően mindegy, hogy milyen a végső rögzítés módja, de mindenképpen teszteljünk ki egy kikötődésmentes megoldást magunknak.
Az alábbiakban a cipőkötéssel kapcsolatos hibák közül kerülnek bemutatásra a leggyakrabban előfordulók:
Lazán kötött alsó fűzősorok: nem biztosítanak kellő tartást, stabilitást a láb elülső részének és a lábujjaknak.
A felső sorok laza megkötése: csökkentheti a cipő felsőrészének stabilizáló hatását és a láb cipőben történő előrecsúszását eredményezheti.
A cipőfűző nyelv mögött történő elvezetése és bekötése: irritálhatja vagy elszoríthatja a lábat, akár ínhüvelygyulladást is okozhat.
A cipő bekötésének mellőzése: a felsőrész nem rögzíti megfelelően a lábat a talprészhez, kijáró sarok, instabilabb talajfogás.
A cipő túl szorosan történő megkötése: elszoríthatja a lábat, emiatt zsibbadás, fájdalom, vagy akár lokális gyulladás is felléphet.
A cipő kikötés nélküli levétele (vagy „letaposása” a lábról): A nem megfelelően bekötött futócipő csalhatatlan jele, ha kikötés nélkül le tudjuk venni a lábunkról. A cipőt is károsítja, tönkreteheti a sarokbélést, valamint letépheti a középtalpi részről a felsőrészt.
← Sikerek vagy kudarcok?
Lehet, hogy túl sok vitamint szedek? →
Vélemény, hozzászólás? Kilépés a válaszból
Adatok megadása vagy bejelentkezés valamelyik ikonnal:
E-mail cím (kötelező) (Nem lesz látható)
Hozzászólhat a WordPress.com felhasználói fiók használatával. ( Kilépés /  Módosítás )
Hozzászólhat a Twitter felhasználói fiók használatával. ( Kilépés /  Módosítás )
Hozzászólhat a Facebook felhasználói fiók használatával. ( Kilépés /  Módosítás )
Kérek e-mail értesítést az új hozzászólásokról.
Kérek e-mail értesítést az új bejegyzésekről.
A futáshoz való visszatérés szülés után május 18, 2020
Beszámoló a tizedik maratonomról november 15, 2019
A futócipő kiválasztását befolyásoló objektív tényezők III.: A cipő lábállást módosító képessége október 4, 2019
Az én Wizzairem szeptember 24, 2019
Az Achilles-ín sérülés előfordulásának okai, kezelési lehetőségei hosszútávfutóknál szeptember 7, 2019
A futócipő kiválasztását befolyásoló objektív tényezők II.: Ütéscsillapítás augusztus 20, 2019
Futócipő „rendszertan”, avagy a tökéletes cipő megtalálását segítő külső (objektív) tényezők.: I. A futás helyszíne, a felület jellege június 5, 2019
A futólépés fázisai 2.: A talajérintés és a támaszfázis május 7, 2019
A futólépés fázisai 1.: Az elrugaszkodás március 4, 2019
Hó, sílécek, keresztedzés február 14, 2019
Derékfájdalom, porckorong kitüremkedés, porckorongsérv futóknál január 23, 2019
Lehet, hogy túl sok vitamint szedek? január 13, 2019
A futócipő helyes bekötése, gyakori hibák január 3, 2019
Sikerek vagy kudarcok? január 1, 2019
Az immunrendszert támogató legfontosabb vitaminok és ásványi anyagok december 15, 2018
A kiegyensúlyozott terhelés fontossága a fascialáncok mentén futás közben december 4, 2018
Az energiagélek szénhidrát-összetételéről november 22, 2018
A sípcsontfájdalomról november 15, 2018
Első blogbejegyzésem, avagy egy sikeres szeptemberi félmaraton háttértörténete október 2, 2018
Elindultunk! szeptember 3, 2018
1082 Budapest, Baross utca 21. I. emelet 5. ajtó
Csatlakozz a 740 követőhöz
Already have a WordPress.com account? Log in now.
View post in Reader
Adatvédelem és Cookie-k: Ez a weboldal cookie-kat (sütiket) használ. A weboldal böngészésével hozzájárulunk a cookie-k fogadásához.
További részletekért és a cookie-k szabályozásához kattintsunk ide: Cookie szabályzat